Document ID: 32008R0705

Title and Content:
ΚΑΝΟΝΙΣΜΌΣ (ΕΚ) αριθ. 705/2008 ΤΟΥ ΣΥΜΒΟΥΛΊΟΥ της 24ης Ιουλίου 2008 για την κατάργηση του κανονισμού (ΕΚ) αριθ. 243/2008 για την επιβολή ορισμένων περιοριστικών μέτρων κατά των παράνομων αρχών της νήσου Ανζουάν, στην Ένωση των Κομορών ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας και ιδίως τα άρθρα 60 και 301, την κοινή θέση 2008/611/ΚΕΠΠΑ του Συμβουλίου, της 24ης Ιουλίου 2008, για την κατάργηση της κοινής θέσης 2008/187/ΚΕΠΠΑ, σχετικά με περιοριστικά μέτρα κατά της παράνομης κυβέρνησης του Ανζουάν στην Ένωση των Κομορών (1), την πρόταση της Επιτροπής, Εκτιμώντας τα ακόλουθα: (1) Αφού εξέτασε έκκληση του Προέδρου της Επιτροπής της Αφρικανικής Ένωσης για την παροχή υποστήριξης, το Συμβούλιο εξέδωσε την κοινή θέση 2008/187/ΚΕΠΠΑ (2) σχετικά με περιοριστικά μέτρα κατά της παράνομης κυβέρνησης του Ανζουάν και ορισμένων συνδεόμενων με αυτή προσώπων. Τα περιοριστικά μέτρα που προβλέπει η εν λόγω κοινή θέση περιλαμβάνουν ιδίως τη δέσμευση κεφαλαίων και οικονομικών πόρων που ανήκουν στα εν λόγω πρόσωπα, έχουν δε τεθεί σε εφαρμογή στην Κοινότητα με τον κανονισμό (ΕΚ) αριθ. 243/2008 του Συμβουλίου (3). (2) Μετά τη στρατιωτική επέμβαση της 25ης Μαρτίου 2008 και την αποκατάσταση της κυβερνητικής αρχής της Ένωσης των Κομορών στη νήσο Ανζουάν, η κοινή θέση 2008/611/ΚΕΠΠΑ προβλέπει την κατάργηση των περιοριστικών μέτρων που έχουν θεσπιστεί με την κοινή θέση 2008/187/ΚΕΠΠΑ. (3) Επομένως, ο κανονισμός (ΕΚ) αριθ. 243/2008 θα πρέπει να καταργηθεί, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Καταργείται ο κανονισμός (ΕΚ) αριθ. 243/2008. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Ιουλίου 2008.

Classification Labels:
644
35

Label Descriptions:
{"644": "Πολίτευμα", "35": "ΠΟΛΙΤΙΚΗ"}

EuroVoc IDs (Original): 523
5424
3584
3878
3474
4361
3025

EuroVoc IDs (Expanded): 523
5424
3584
3878
3474
4361
3025

Dataset Source: meu

Split: train